CYPW4010: Aseiniad 3 – 1602316 (P. Grant)
CYPW4010: Camu at y Gymraeg (Uwch 2) – Aseiniad 3

1. Rhowch ansoddeiriau addas gyda’r enwau a ganlyn gan gofio treiglo pan fo hynny’n briodol, er enghraifft:  ffrog + pert > ffrog bert.

i)	Car rhydlyd 
ii)	Moch budron 
iii)	Plant diniwed
iv)	Siopau prysur 
v)	Gwlad fechan 
vi)	Gwyliau cyffrous
vii)	Athrawes lem
viii)	Diwrnod bythgofiadwy
ix)	Heol gul 
x)	Ysgol breifat

2.  Rhowch yr idiomau canlynol mewn brawddegau i ddangos eu hystyron:

i)	Bwrw hen wragedd a ffyn

Roedd hi’n wlyb at ei chroen – roedd hi wedi bod yn bwrw hen wragedd a ffyn ac nid oedd ganddi ymbarél. 

ii)	Diwedd y gân yw’r geiniog

Roedd y rhan fwyaf o’r trigolion yn erbyn cau’r ysgol Gymraeg leol ond cymeradwywyd y cynllun gan y Cyngor am ‘resymau ariannol’ – ymddengys mai diwedd y gân yw’r geiniog.

iii)	Codi’i wrychyn

Penderfynodd e ostwng y sain wrth iddo wylio’r bêl-droed ar y teledu am fod sylwebyddion yn codi’i wrychyn.

iv)	Rhoi’r ffidil yn y to

Penderfynodd hi roi’r ffidil yn y to i chwarae pêl-droed wedi iddi gael ei hanafu yn ystod gêm. 

v)	Fel petai wedi llyncu mul

Roedd Alun yn edrych fel petai wedi llyncu mul gan mai Siân a enillodd y wobr gyntaf yn y gystadleuaeth.

3.  Lluniwch frawddegau i ddangos y gwahaniaeth rhwng:

i)	Nith – nyth

Cafodd fy nith, sef merch fy mrawd, ei dal am ddwyn wyau o nyth yr aderyn.

ii)	Mul – mil

Roedd y ffermwr traddodiadol wrth ei fodd wedi iddo brynu pedwar mul am lai na mil o bunnoedd. “Maen nhw’n well o lawer na thractorau”, meddai. 

iii)	Cymraeg – Cymreig

Yn y siop honno, gallwch brynu cynhyrchion Cymreig ac ymarfer siarad Cymraeg ar yr un pryd.  

iv)	Main – maen

Er fy mawr syndod, llwyddodd y dyn main i gario’r maen trwm i fyny’r bryn serth. 

v)	Lliw – llyw

Gan mai fi sydd wrth y llyw, fi a ddylai ddewis lliw’r wisg swyddogol.

4.  Ffurfiwch enwau haniaethol o’r rhain, er enghraifft:  da > daioni.

i)	Dial > dialaeth
ii)	Glas > glaster
iii)	Du > duad
iv)	Hagr > hagredd
v)	Cul > culder
vi)	Bas > baster
vii)	Tal > taldra
viii)	Tlws > tlysedd
ix)	Dall > dallineb
x)	Gwyn > gwynder

5. Ffurfiwch ansoddeiriau o’r rhain, er enghraifft:  Cochni > coch

i)	Gwellt > gwelltog
ii)	Heddwch > heddychgar
iii)	Pobl > poblog
iv)	Estron > estronol
v)	Haf > hafol
vi)	Coed > coediog 
vii)	Tân > tanol
viii)	Gwanwyn > gwanwynaidd
ix)	Rhuo > rhuog
x)	Cwmwl > cymylog

6.  Lluniwch ferfenwau o’r geiriau hyn, er enghraifft:  Tywyllwch > tywyllu

i)	Gwaeth > gwaethygu
ii)	Marchog > marchogaeth
iii)	Cwmwl > cymylu
iv)	Meddal > meddalu
v)	Plaid > pleidio
vi)	Trwm > trymhau
vii)	Agos > agosáu 
viii)	Llon > llonni
ix)	Hen > henu
x)	Trist > tristáu

7.  Rhowch yr arddodiaid priodol gyda’r geiriau hyn a’u rhoi mewn brawddegau, er enghraifft:  dweud + wrth.

i)	Peri + i

Diffyg o brofiad a barodd iddynt wneud cymaint o gamgymeriadau.

ii)	Dianc + rhag

Llwyddodd y lladron a dorrodd i mewn i’r banc i ddianc rhag yr heddlu.

iii)	Disgwyl + am

Roedd y myfyrwyr yn disgwyl am ganlyniadau’r arholiadau.

iv)	Cenfigennu + wrth

Cenfigennaf wrthych am eich llwyddiant. 

v)	Nesáu + at

Roedd y rhedwr yn hapus ei fod yn nesáu at y llinell derfyn.

8.  Rhowch un gair am y rhain:

i)	Un sy’n ysgrifennu newyddion i bapur = newyddiadurwr 
ii)	Llond basged = fflasgaid 
iii)	Ysgrifennwr llenyddiaeth = awdur
iv)	Un sy’n tynnu dannedd = deintydd
v)	Lle cedwir pysgod = pysgotfa
vi)	Cynlluniwr adeiladau = pensaer
vii)	Pennaeth coleg = prifathro
viii)	Arweinydd côr = côr-feistr
ix)	Un sy’n gwerthu cig = cigydd
x)	Un sy’n trin anifeiliaid sâl = milfeddyg

9. Trowch ffurfiau cryno’r berfau hyn yn ffurfiau periffrastig / cwmpasog:

i)	Gwelwn > byddwn ni’n gweld 
ii)	Clyw > mae e’n clywed 
iii)	Ymleddais > rydw i wedi ymladd 
iv)	Trois > rydw i wedi troi 
v)	Casgled > gadewch iddo gasglu
vi)	Gwelsom > rydym wedi gweld
vii)	Tâl > mae’n talu 
viii)	Bernir > mae’n cael ei farnu
ix)	Rhannwyd > cafodd (ef) ei rannu
x)	Dawnsion > rydym wedi dawnsio
 
10.  Trowch y brawddegau hyn i’r negyddol:

i)	Aeth y bachgen adref yn gynnar.
Nid aeth y bachgen adref yn gynnar.

ii)	Cafodd ef bopeth gan ei deulu.
Ni chafodd ef bopeth gan ei deulu

iii)	Gwell clwt na thwll.
	Nid gwell clwt na thwll

iv)	Daethant atom ar frys.
Ni ddaethant atom ar frys

v)	A ddaw hi atom heno?
Oni ddaw hi atom heno?

11. Trowch y brawddegau hyn yn frawddegau gofynnol:

i)	Prynoch yr afalau echdoe.
A brynoch yr afalau echdoe?

ii)	Cymro enwog yw ef.
Ai Cymro enwog yw ef?

iii)	Nid oes eirin ar y goeden.
A oes eirin ar y goeden?

iv)	Gwelant y wiwer yn yr ardd.
A welant y wiwer yn yr ardd?

v)	Dafydd a dorrodd ei goes.
Ai Dafydd a dorrodd ei goes?

12. Pa dreigladau sy’n dilyn y canlynol:

i)	Am = treiglad meddal
ii)	Mewn = nid oes treiglad
iii)	Tua = treiglad llaes
iv)	Gyda = treiglad llaes
v)	Cyn = nid oes treiglad
vi)	Wrth = treiglad meddal
vii)	Dan = treiglad meddal
viii)	Wedi = nid oes treiglad
ix)	Yn = treiglad trwynol
x)	Heb = treiglad meddal

13. Trowch ffurfiau periffrastig / gwmpasog y berfau yn y brawddegau hyn yn ffurfiau cryno:

i)	Roedd e’n gweld yr haul.
Gwelai ef yr haul.
ii)	Maen nhw’n canu yn y côr.
Canant yn y côr.
iii)	Byddaf i’n garddio heno.
Garddiaf heno.
iv)	Cafodd yr eglwys ei hadeiladu yn y ddeunawfed ganrif.
Adeiladwyd yr eglwys yn y ddeunawfed ganrif.
v)	Rydych chi’n coginio cawl.
Coginiwch gawl.
vi)	Mae Ifan wedi gweld yr ardd fawr.
Gwelodd Ifan yr ardd fawr
vii)	Roedd y car yn mynd i’r garej.
Âi’r car i’r garej.
viii)	Mae’r ffermwr wedi bod yn y farchnad.
Bu’r ffermwr yn y farchnad.
ix)	Bydd y llythyr yn dod yfory.
Daw’r llythyr yfory.
x)	Cafodd y bachgen ei ladd yn y ddamwain. 
Lladdwyd y bachgen yn y ddamwain. 

14. Ysgrifennwch ddeialog 100 o eiriau rhyngoch chi a’r dyn/ddynes drws nesaf un bore Sadwrn (iaith anffurfiol).

Fi:	Shwmae, Catrin.
C:	Bore da, Peter.  Ti’n o lew?
Fi:	Dwi ’di blino’n lân, a dweud y gwir. Ffaeles i gysgu winc neithiwr. 
C:	O, pam?
Fi:	Gan fod dy fabi’n crïo.
C:	O, mae’n flin gen i – dyna fabis i ti.  Gyda llaw, ffaeles innau gysgu echnos – o't ti’n chwarae cerddoriaeth yn uchel yn oriau mân y bore.
Fi:	Mae’n ddrwg ‘da fi.  O’n i ’di bod yn yfed, o’n i’n llawn asbri... Ond fe dria i beidio ‘neud hynny eto.
C:	Dim problem.... Fi ’di bod yn meddwl am roi cwrw i’r babi – falle y byddai fe’n cysgu’n well.
Fi: 	Syniad gwych!  [Yn meddwl: beth yw rhif Gwasanaethau Cymdeithasol?]

15. Yn ystod tywydd garw iawn gwnaed llawer o ddifrod i’ch cartref. Ysgrifennwch lythyr (200 gair) at eich Cwmni Yswiriant yn disgrifio’r difrod (iaith ffurfiol).  

Annwyl Syr/Fadam,

Rhif polisi: HD10043718

Ysgrifennaf atoch er mwyn gwneud hawliad yn erbyn y polisi uchod yn sgil y difrod a wnaed i’m tŷ gan y storm a ddigwyddodd yr wythnos diwethaf. 

Fel y gwyddoch, cafwyd gwyntoedd cryfion o 100 milltir yr awr a glaw eithriadol o drwm. Yn ystod y storm, cwympodd coeden ar do ein tŷ, gan achosi cryn ddifrod.  Rhyddhawyd nifer o lechi, gan beri i ddŵr lifo i mewn.  O ganlyniad, dinistriwyd y carped a’r dodrefn yn yr ystafell atig, gan gynnwys bwrdd hen ffasiwn. Ymhellach, bu ein tŷ heb drydan am ddau ddiwrnod, felly bu’n rhaid inni aros mewn gwesty at gost o £150 y noson. 

Mae ein hadeiladwyr wedi amcangyfrif pris o £2500 i drwsio’r to. Costia carped newydd tua £500. Amhrisiadwy mae’r bwrdd i mi (fe’i hetifeddwyd oddi wrth fy mam-gu), ond rhoddwyd gwerth arno o tua £3000 gan fasnachwr hen bethau ddwy flynedd yn ôl.  

I gefnogi fy hawliad, amgaeaf brisiau oddi wrth ein hadeiladwyr, derbynebau o’r gwesty yr arosasom ynddo, a lluniau o’r difrod.

Credaf y cwmpesir yr uchod gan delerau fy mholisi – tynnaf eich sylw at gymalau 4.7.1, 11.3, 18.5, a 22.3.2. 

Diolch am eich sylw buan i’r mater hwn. Edrychaf ymlaen at glywed oddi wrthoch. 

Yr eiddoch yn gywir


16.	Mae 40 gwall iaith/sillafu yn y darn canlynol am ‘Gwenllian’. Nodwch y gwallau, eu cywiro a’u hesbonio, er enghraifft:

Gwall = yn Cydweli > yng Nghydweli.  yn + enw lle yn achosi treiglad trwynol.

GWENLLIAN
 
Ydych chi erioed wedi bod yn Cydweli (1)?  Y tu allan i Cydweli (2) mae cae o’r enw Maes Gwenllian.  Yno, yn y blwyddyn (3) 1136 roedd brwydr mawr (4) rhwng y Cymru (5) â’r (6) Normaniaid. (6 gwall)
 
Roedd Gwenllian yn merch (7) i rheolwr (8) Gwynedd ac roedd hi’n briod a (9) Gruffydd ap Rhys, tywysog y Deheubarth.  Roedd llys ei gwr (10) hi yn Caio (11).  Roedd lawer (12) o ymladd rhwng y Cymry ac y (13) Normanaid (14). Roedd y Normaniaid wedi gorchfygu’r rhan fwyaf o Gymry (15) a (16) roedden ef (17) wedi adeiladu cestyll gryf (18) o cwmpas (19) y gwlad (20).  Roedd Castell Cydweli yn un o’r cestyll hon (21). (15 gwall)
 
Yn gynnar ym 1136, roedd brwydr fawr ger Abertawe a laddodd (22) y Cymry bron 500 o ei (23) gelyn (24).  Yn awr roeddent nhw (25) am gorffen (26) y gwaith a gyrru y Normaniaid i gyd allan o De (27) Cymru.  Aeth Gruffydd ap Rhys i Wynedd i gofyn (28) i dad Gwenllian am help.  Penderfynodd Gwenllian ymosod i (29) Gastell Cydweli.  Anfonodd hi negesydd i alw ei ddynion (30) i Gaio.  Erbyn y bore roedden nhw i gyd yno, yn barod i ymladd.  Roedden nhw’n gwybod bod ei (31) tywysog nhw yng Gwynedd (32) a doedden nhw ddim yn gwybod pwy oedd yn mynd i ei (33) arwain (34) nhw. (13 gwall)
 
Agorodd drws y llys ac ymddangosodd Gwenllian.  Roedd hi’n gwisgo dillad milwr.
 
“Ewch yn ôl (35) adref”, dywedodd y milwyr.  “Nid yw menywod yn arwain byddinoedd!  Beth am eich meibion Morgan a Maelgwn?”
 
“Plant maen (36) nhw”, atebodd Gwenllian.  “Rydw i’n mynd i arwain y byddin (37) heddiw yn erbyn Castell Cydweli!”
 
Aeth Gwenllian ac ein (38) byddin i Gydweli, ond ar ôl brwydr fawr y tu allan i’r dref, gorchfygodd y Normaniaid Gwenllian a’i dynion.  Lladdon nhw eu (39) mab hi, Morgan, a Gwenllian ei hunan.  A dyna sut y cafodd Maes Gwenllian ei enw. (7 gwall)

Gwallau

Paragraff cyntaf

(1) yn Cydweli > yng Nghydweli, gan fod ‘yn’ (fel arddodiad) yn achosi treiglad trwynol.

(2) i Cydweli > i Gydweli, gan fod yr arddodiad ‘i’ yn achosi treiglad meddal.

(3) y blwyddyn > y flwyddyn, gan fod enwau benywaidd (fel blwyddyn) yn treiglo’n feddal ar ôl y fannod (y).

(4) brwydr mawr > brwydr fawr, gan fod ansoddeiriau (fel mawr) yn treiglo’n feddal ar ôl enwau benywaidd (fel brwydr).

(5) y Cymru > y Cymry: dyma wall sillafu – dylid ysgrifennu ‘Cymry’ wrth sôn am bobl sy’n dod o Gymru; enw’r wlad yw Cymru.

(6) â’r > a’r: nid oes angen y to bach uwchben y cysylltair ‘a’ (sy’n golygu ‘and’); arddodiad yw â (sy’n golygu ‘with’)


Ail baragraff

(7) yn merch > yn ferch: gan fod enwau’n treiglo’n feddal ar ôl ‘yn’ traethiadol. 

(8) i rheolwr > i reolwr: mae treiglad meddal ar ôl yr arddodiad ‘i’. 

(9) briod a > briod â: gwall sillafu – mae angen to bach uwchben yr arddodiad ‘â’ (sy’n golygu, yn y cyd-destun hwn, ‘to’)

(10) gwr > gŵr: gwall sillafu – mae agen to bach uwchben y llafariad er mwyn dangos ei fod yn un hir (fel arfer, mae’r llafariaid a, e, o, w, ac y yn fyr o flaen n, l, r mewn geiriau unsill os nad oes to bach). 

(11) yn Caio > yng Nghaio: mae treiglad trwynol ar ôl yr arddodiad ‘yn’. 

(12) Roedd lawer > roedd llawer: goddrych y ferf yw ‘llawer’, felly nid oes angen treiglad. 

(13) ac y > a’r: cywesgir ‘ac y’ yn ‘a’r’. 

(14) Normanaid > Normaniaid: gwall sillafu. 

(15) o Gymry > o Gymru: gwall sillafu – dylid ysgrifennu ‘Cymru’ wrth sôn am y wlad. 

(16) a roedden > ac roedden: dylid defnyddio ‘ac’ o flaen ffurfiau amherffaith y ferf ‘bod’. 

(17) roedden ef > roedden nhw: ni ellir rhoi ‘ef’ ar ôl ‘roedden’; ‘nhw’ (sy’n cyfeirio at ‘y Normaniaid’ yma) yw’r rhagenw priodol. (Pe bai ‘ef’ yn oddrych y ferf, ‘roedd’ a fyddai ffurf gywir y ferf.)

(18) cestyll gryf > cestyll cryf (neu cestyll cryfion): nid yw ansoddeiriau’n treiglo ar ôl enwau lluosog (fel cestyll). Ceir ffurf luosog yr ansoddair ‘cryf’, sef ‘cryfion’, hefyd. 

(19) o cwmpas > o gwmpas: mae treiglad meddal ar ôl yr arddodiad ‘o’. 

(20) y gwlad > y wlad: mae enwau benywaidd yn treiglo’n feddal ar ôl y fannod. 

(21) cestyll hon > cestyll hyn: dylid defnyddio ‘hyn’ ar ôl enwau lluosog; defnyddir ‘hon’ ar ôl enwau benywaidd unigol yn unig. 

Trydydd paragraff

(22) a laddodd > a lladdodd: mae’r cysylltair ‘a’ (and) yn achosi treiglad llaes i p, t, c; nid yw’r llythyron eraill yn treiglo ar ei ôl. 

(23) o ei > o’u (o + eu): mae’r rhagenw yn cyfeirio at ‘y Cymry’, sy’n ffurf luosog, felly dylid defnyddio ‘eu’ yn lle ‘ei’. Ymhellach, mae ‘o + eu’ yn cywasgu yn ‘o’u’.

(24) gelyn > gelynion: byddai ffurf luosog yr enw yn gwneud mwy o synnwyr yn y cyd-destun hwn. 

(25) roeddent nhw > roedden nhw.  Gellir ysgrifennu ‘roeddent (hwy)’ hefyd, ond byddai hynny’n rhy ffurfiol ar gyfer cywair y testun hwn. Mewn iaith lai ffurfiol, mae ‘roedden nhw’ yn fwy cyffredin.  

(26) am gorffen > am orffen: mae treiglad meddal ar ôl yr arddodiad ‘am’. 

(27) o De Cymru > o Dde Cymru: mae treiglad meddal ar ôl yr arddodiad ‘o’. 

(28) i gofyn > i ofyn: mae treiglad meddal ar ôl yr arddodiad ‘i’.

(29) ymosod i > ymosod ar: defnyddir yr arddodiad ‘ar’ ar ôl y ferf ‘ymosod’. 

(30) ei ddynion hi > ei dynion hi: nid oes treiglad meddal ar ôl y rhagenw ‘ei’ pan mae’n cyfeirio at enw benywaidd.

(31) ei tywysog nhw > eu tywysog nhw: dylid defnyddio’r rhagenw ‘eu’, wrth gyfeirio at enw lluosog.

(32) yng Gwynedd > yng Ngwynedd: mae treiglad trwynol ar ôl yr arddodiad ‘yn(g)’. 

(33) i ei > i’w: mae angen rhagenw lluosog yma (‘eu’). Mae i + eu yn troi yn ‘i’w’. 

(34) arwain > harwain: mae ‘i’w (i + eu)’ yn ychwanegu ‘h’ o flaen enwau a berfenwau sy’n dechrau â llafariaid. 

Paragraffau 4-7

(35) yn ol > yn ôl: gwall sillafu – dylai fod to bach uwchben o er mwyn dangos ei fod yn hir. 

(36) plant maen nhw > plant ydyn nhw: dylid defnyddio ‘ydyn’ yn lle ‘maen’ mewn brawddegau pwysleisiol fel hyn (pan na ddaw’r ferf ‘bod’ ar ddechrau’r frawddeg). 

(37) y byddin > y fyddin: mae enwau benywaidd fel ‘byddin’ yn treiglo’n feddal ar ôl y fannod. 

(38) ac ein > a’n: mae ‘ac ein’ yn cywasgu yn ‘a’n’. (Ond, yn y cyd-destun, credaf y byddai ‘a’i’ (a + ei = ‘and her’) yn fwy priodol.)

(39) eu mab hi > ei mab hi: mae’r rhagenw yn cyfeirio at Gwenllian (enw benywaidd unigol), felly dylid defnyddio ‘ei’ yn hytrach nag ‘eu’. 

[bookmark: _GoBack]Ni allaf ddod o hyd i unrhyw gamgymeriad arall. Gallwch ddadlau bod camgymeriad yn y frawddeg ‘agorodd y drws’. Os mai gwrthrych y ferf yw ‘drws’ (‘X opened the door’), fe’i dylid treiglo’n feddal (gwrthrych uniongyrchol amhendant berf gryno).  Ond, o’r cyd-destun, credaf mai goddrych y ferf yw ‘drws’ (‘the door opened’), felly nid oes angen treiglad. 

**********
